**Likumprojekta “Grozījumi Azartspēļu un izložu likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījumu Azartspēļu un izložu likumā (turpmāk – likumprojekts) paredz:1. noteikt liegumu personai piedalīties Latvijas Republikā (turpmāk – LR) nelicencētās interaktīvās azartspēlēs un izlozēs, kā arī noteikt atbildību par dalību tajās;
2. izveidot no azartspēlēm, t.sk. interaktīvām azartspēlēm, un interaktīvām izlozēmpašatteikušos personu reģistru (turpmāk – Reģistrs), kurā tiks iekļauta informācija par fiziskām personām, kuras būs pieprasījušas noteikt sev liegumu spēlēt azartspēles, tai skaitā interaktīvās azartspēles, un interaktīvās izlozes.

Likumprojekts nosaka azartspēļu, tai skaitā interaktīvo azartspēļu, un interaktīvo izložu organizētāju tiesības un pienākumus, personu, kuras pieprasījušas sev liegumu spēlēt, tiesības un pienākumus, un Izložu un azartspēļu uzraudzības inspekcijas (turpmāk – IAUI) tiesības un pienākumus.Likumprojekts tiek virzīts vienlaicīgi ar grozījumiem Elektronisko sakaru likumā, grozījumiem Latvijas Administratīvo pārkāpumu kodeksā, grozījumiem Maksājumu pakalpojumu un elektroniskās naudas likumā.Likumprojekts stāsies spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekta normas par lieguma personai piedalīties LR nelicencētās interaktīvās azartspēlēs un interaktīvās izlozēs noteikšanu izstrādātas, pamatojoties uz Ministru kabineta 2019.gada 5.februāra sēdes protokollēmuma (prot. Nr.5 30.§) “Informatīvais ziņojums “Par makroekonomisko rādītāju, ieņēmumu un vispārējās valdības budžeta bilances prognozēm 2019.-2021.gadā”” 8.1.apakšpunktā doto uzdevumu.Likumprojekta normas par Reģistra izveidi izstrādātas pēc Finanšu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **1. Par lieguma personai piedalīties LR nelicencētās interaktīvās azartspēlēs un izlozēs noteikšanu un atbildības par dalību tajās noteikšanu**.Ministru kabineta dotais uzdevums paredz LR nelicencētā azartspēļu un izložu tirgus samazināšanu.Likumprojekta mērķis ir lieguma noteikšana personai piedalīties LR nelicencētās interaktīvās azartspēlēs vai interaktīvās izlozēs, kā arī atbildības par personas dalību tajās noteikšana.Šobrīd Azartspēļu un izložu likuma (turpmāk – AIL) 88.pants nosaka personas – azartspēļu vai izložu organizētāja administratīvo atbildību vai kriminālatbildību par LR nelicencētu azartspēļu un izložu organizēšanu, t.i. tas nosaka, ka personu, kas azartspēles vai izlozes organizē bez IAUI izsniegtas licences, sauc pie likumā noteiktās administratīvās atbildības vai kriminālatbildības. Vienlaikus AIL paredz šādas darbības rezultātā gūtos ienākumus ieskaitīt valsts budžetā.Tādējādi esošais normatīvais regulējums nosaka tikai vienas azartspēlēs vai izlozēs iesaistītās puses – organizētāja, nevis spēlētāja atbildību.Šobrīd spēlētāju tiesību aizsardzība, t.sk. arī pasākumi, ja personai ir pārmērīga tieksme spēlēt interaktīvās azartspēles vai interaktīvās izlozes, tiek nodrošināta, ja persona spēlē interaktīvās azartspēles vai piedalās interaktīvās izlozēs vidē, kas tiek ar normatīvajiem aktiem regulēta un uzraudzīta no valsts puses. Piemēram, Ministru kabineta 2017.gada 5.decembra noteikumi Nr.715 “Interaktīvo azartspēļu un interaktīvo izložu spēlētāju reģistrācijas un identitātes pārbaudes kārtība” nosaka prasības, kas azartspēļu un izložu organizatoriem jāievēro, lai novērstu no interaktīvām azartspēlēm un interaktīvām izlozēm atkarīgo spēlētāju turpmāku dalību interaktīvās azartspēlēs un (vai) interaktīvās izlozēs, kā arī attiecīgi interaktīvo azartspēļu un interaktīvo izložu spēlētāju reģistrācijas un identitātes pārbaudes kārtību, attiecīgi nepieļaujot nepilngadīgo personu dalību interaktīvās azartspēlēs un interaktīvās izlozēs.Spēlējot LR nelicencētu interaktīvo azartspēļu vai interaktīvo izložu organizētāju tīmekļa vietnēs, persona darbojas kompetento iestāžu nekontrolētā vidē, pakļaujot riskam sevi un savus līdzcilvēkus, kā arī šajā nelegālajā vidē netiek nodrošināti pasākumi, kuros persona var noteikt sev liegumus, lai ierobežotu savu piedalīšanos interaktīvajās azartspēlēs vai interaktīvajās izlozēs.Pastāvot LR nelicencēto interaktīvo azartspēļu un interaktīvo izložu tirgum, arī valsts neiegūst potenciālos nodokļu ieņēmumus valsts budžetā.Lai samazinātu vai novērstu LR nelicencēto interaktīvo azartspēļu vai interaktīvo izložu piedāvājumu, ir nepieciešams vienlaicīgi ieviest kompleksu risinājumu. Tas nozīmē, ka jānosaka atbildība ne tikai interneta vidi uzraugošajiem elektronisko sakaru komersantiem, ja tie nenodrošina normatīvajos aktos noteiktās LR nelicencēto interaktīvo azartspēļu vai interaktīvo izložu pieejamības ierobežošanas (bloķēšanas) prasības, bet arī iesaistītajam indivīdam, t.i., nosakot liegumu piedalīties LR nelicencētās interaktīvās azartspēlēs vai interaktīvās izlozēs, tādējādi kavējot LR nelicencēto interaktīvo azartspēļu vai interaktīvo izložu tirgus attīstību un rosinot spēlētājus pāriet uz LR licencētu interaktīvo azartspēļu un interaktīvo izložu vidi. Lai ievērotu Valsts pārvaldes iekārtas likuma 10. panta piektajā daļā noteikto labas pārvaldības principu, sabiedrība tiks informēta par liegumu fiziskai personai piedalīties LR nelicencētās interaktīvās azartspēlēs vai interaktīvās izlozēs un par tās pienākumu maksāt iedzīvotāju ienākuma nodokli par gūtajiem ienākumiem, t.sk. laimestiem, ja to nosaka normatīvie akti.**2. Par no azartspēlēm, t.sk. interaktīvām azartspēlēm, un interaktīvām izlozēm pašatteikušos personu reģistra izveidi**.Azartspēļu un izložu nozares darbību, t.i., azartspēļu, tai skaitā interaktīvo azartspēļu, un izložu organizēšanas kārtību, azartspēļu un izložu organizētāja darbību, kā arī to personu tiesības, pienākumus un atbildību, uz kurām attiecas šā likuma prasības, regulē AIL.Ņemot vērā azartspēļu un izložu nozares specifiku, piedalīšanās azartspēlēs vai izlozēs atšķirībā no citiem brīvā laika pavadīšanas un izklaides veidiem var kļūt nekontrolējama un pāriet nepārvaramā un pārmērīgā tieksmē spēlēt azartspēles vai piedalīties izlozēs, kas ir definējams kā viens no atkarības veidiem. Atkarība izraisa nelabvēlīgas sekas gan indivīda, gan ģimenes, gan sabiedrības līmenī.Atkarība var veidoties jebkuram cilvēkam neatkarīgi no vecuma, dzimuma, izglītības, profesijas vai mantiskā stāvokļa, riska varbūtībai palielinoties pie noteiktas ģenētiskās predispozīcijas un dažādu vides un sociālo faktoru ietekmes, tai skaitā vieglas dažādu azartspēļu, izložu vai interaktīvo spēļu pieejamības rezultātā.Ņemot vērā plašo azartspēļu, izložu un interaktīvo spēļu rezultātā radīto seku ietekmi gan uz indivīdu, gan viņa apkārtējo vidi, ir novērojama tendence, ka spēlētājs bieži apzinās savu paradumu slikto ietekmi un savu vēlmi to novērst. Fiziskas personas, kuras vēlas sevi pasargāt no radušās atkarības, ir vērsušās IAUI ar lūgumu liegt tām piekļuvi azartspēļu spēlēšanas vietām, tādējādi laikā posmā no 2011.gada līdz 2019.gada 21.februārim IAUI ir saņemti 1525 fizisko personu attiecīgi lūgumi. Savukārt interaktīvo azartspēļu vietnēs interaktīvo azartspēļu organizētājiem līdz 2018.gada beigām ir izteikti 17 858 šādi lūgumi (lūgumu skaits nenozīmē identisku fizisku personu skaitu, jo viena fiziskā persona var iesniegt lūgumu vairākās interaktīvo azartspēļu vietnēs). Lai mazinātu iespējami jaunu atkarību cietušo spēlētāju rašanos, nepieciešams informēt sabiedrību par pārmērīgas azartspēļu spēlēšanas kaitīgo ietekmi, kā arī par fiziskas personas tiesībām liegt sev piekļuvi personai nevēlamajām spēlēm. Normatīvie akti jau šobrīd paredz interaktīvo azartspēļu organizētājam pienākumu izveidot un uzturēt interaktīvo azartspēļu spēlētāju reģistru (AIL 54.1 pants) ar mērķi identificēt spēlētāju, nepieļaut nepilngadīgas personas dalību interaktīvās azartspēlēs un novērst no interaktīvām azartspēlēm atkarīgo spēlētāju tālāku dalību interaktīvajās azartspēlēs. Identiska reģistra uzturēšana paredzēta arī interaktīvo izložu organizētājam, uzturot to ar mērķi noteikt spēlētāju identitāti, nepieļaut nepilngadīgu personu dalību interaktīvās izlozēs un novērst no interaktīvām izlozēm atkarīgo spēlētāju tālāku dalību interaktīvās izlozēs (AIL 79.1 pants).Atbilstoši šī brīža normatīvajam regulējumam, reģistri attiecas tikai uz konkrēto interaktīvo azartspēļu vai interaktīvo izložu organizētāju. Šobrīd esošais regulējums dod iespēju potenciālajam spēlētājam mainīt spēlēšanas vietnes jeb interaktīvo azartspēļu organizētāju mājas lapas, vēršoties pie cita spēļu organizētāja, neskatoties uz jau iesniegto pieprasījumu tam liegt spēlēt interaktīvās azartspēles citā vietnē.Tādējādi, lai pilnveidotu normatīvo aktu regulējumu un aizsargātu personu tiesības, likumprojekts paredz izveidot valsts vienotu no azartspēlēm, tai skaitā interaktīvajām azartspēlēm, un interaktīvām izlozēm pašatteikušos personu reģistru.Likumprojektā paredzēts deleģējums izdot Ministru kabineta noteikumus, kuros būs noteikta:- Reģistrā iekļaujamā informācija;- lieguma pieprasījuma saturs, tā iesniegšanas un reģistrēšanas kārtība;- kārtība, kādā persona tiek izslēgta no Reģistra;- Reģistrā iekļautās informācijas glabāšanas termiņš, ar mērķi veikt monitoringu un uzraudzību;- informācijas pieprasīšanas un saņemšanas kārtība no Reģistra;- kādai jābūt publiski pieejamai informācijai par fizisku personu iespēju reģistrēties Reģistrā un par pārmērīgas tieksmes uz azartspēļu spēlēšanu vai piedalīšanos interaktīvajās izlozēs kaitīgo ietekmi;- kārtība, kādā azartspēļu organizētājs nodod attiecīgo informāciju IAUI, kas šo personu iekļauj Reģistrā.Tā kā šobrīd normatīvais regulējums nosaka pienākumu katram interaktīvo azartspēļu un interaktīvo izložu organizētājam izveidot un uzturēt attiecīgi azartspēļu vai izložu spēlētāju reģistru, tad šī informācija ir tikai katra organizētāja rīcībā. Līdz ar to, lai ievērotu tiesiskās paļāvības principu, no 2020.gada 1.janvāra stājoties spēkā normām par Reģistra ieviešanu, likumprojekta 7.pantā ir paredzēts pārejas noteikumu 27.punkts, kas nosaka, ka interaktīvo azartspēļu organizētājam vai interaktīvo izložu organizētājam AIL 541.panta pirmajā daļā un 791.panta pirmajā daļā noteiktie nosacījumi par spēlētāju novēršanu no interaktīvām azartspēlēm un interaktīvām izlozēm piemērojami līdz brīdim, kamēr ir spēkā atkarīgo spēlētāju pieprasītie liegumi piedalīties interaktīvās azartspēlēs vai interaktīvās izlozēs. Lai nākotnē varētu izmantot tikai Reģistra datus, nepiemērojot iepriekšminēto pārejas noteikumu 27.punktu, pēc 2020.gada 1.janvāra ir plānots apzināt faktiski pieprasīto maksimālo lieguma laiku, pieprasot informāciju no interaktīvo azartspēļu un interaktīvo izložu organizētājiem.Atbilstoši jaunajai AIL 41.panta trešās daļas redakcijai minimālais lieguma noteikšanas termiņš ir 12 mēneši no brīža, kad fiziskā persona ir iekļauta pašatteikušos personu Reģistrā. Tādējādi persona varēs pieprasīt liegumu ne tikai uz 12 mēnešiem, bet arī ilgāk. Pieprasīto liegumu persona nevarēs atsaukt ātrāk kā pēc 12 mēnešiem no brīža, kad tā tiek iekļauta Reģistrā, un šo kārtību plānots noteikt Ministru kabineta noteikumos atbilstoši šo grozījumu 4.1panta astotās daļas 3.punktam, līdzīgi kā tas šobrīd jau ir noteikts Ministru kabineta 2017.gada 5.decembra noteikumu Nr.715 “Interaktīvo azartspēļu un interaktīvo izložu spēlētāju reģistrācijas un identitātes pārbaudes kārtība” 19. un 20.punktā. Plānota Reģistra integrācija ar [www.latvija.lv](http://www.latvija.lv) autorizācijas sistēmu, lai gadījumā, ja fiziska persona iesniegumu par iekļaušanu Reģistrā nosūta, izmantojot [www.latvija.lv](http://www.latvija.lv), šis iesniegums automātiski tiek nodots Reģistra turētājam (IAUI). Reģistrā tiks iekļauti tikai tie dati, kas nepieciešami personas identificēšanai un tās atbilstības pārbaudei AIL prasībām (piemēram, vārds, uzvārds, dzimšanas dati, lieguma ilgums). Organizētājam tiks nodrošināts minimāli iespējamais personas datu apjoms, lai izpildītu likuma prasības. Tā kā Reģistrā tiks iekļauti fiziskās personas dati, tad fizisko personu datu apstrāde notiks atbilstoši Vispārīgai datu aizsardzības regulai, bet konkrēti procesi tiks atrunāti Ministru kabineta noteikumos.Vienlaikus Reģistra dati tiks aktualizēti, ņemot vērā Pilsonības un migrācijas lietu pārvaldes rīcībā esošo informāciju, t.sk. attiecībā uz mirušām personām.Likumprojekts paredz, ka azartspēļu organizētājam ir pienākums azartspēļu organizēšanas vietā identificēt konkrēto personu un pārliecināties, vai tā nav iekļauta Reģistrā, liedzot tai atrasties spēles organizēšanas vietā, līdzīgi kā tas šobrīd ir noteikts attiecībā uz nepilngadīgajām personām. Interaktīvo azartspēļu vai interaktīvo izložu organizētājam ir pienākums nodrošināt, ka personai nav iespējas piedalīties interaktīvajās azartspēlēs vai interaktīvajās izlozēs. Uzraudzību un kontroli par to, kā tiek ievērotas Reģistrā iekļauto personu ierobežojumu izpildes prasības, veic IAUI. Reģistra spēkā stāšanās paredzēta 2020.gada 1.janvārī, tomēr personai, vēršoties IAUI jau 2019.gadā tad, kad Reģistrs vēl faktiski nav izveidots, būtu iespēja pieprasīt iekļaut to Reģistrā ar 2020.gada 1.janvāri, tādējādi pārejas noteikumu 29.punktā paredzēts, ka līdz 2019.gada 31.decembrim IAUI ir tiesības pieņemt fiziskās personas iesniegumu ar lūgumu par tās iekļaušanu Reģistrā. Lai identificētu personu, iesniegumā persona norāda vārdu, uzvārdu, dzimšanas datus un lieguma termiņu. Lieguma termiņš stāsies spēkā no iesnieguma iesniegšanas brīža, ja tajā nebūs konkrēti norādīts lieguma pieprasījuma periods (no kura laika līdz kuram laikam pieprasīts liegums). Lai iesniegumā minētais lūgums un liegums fiziskai personai spēlēt azartspēles, tai skaitā interaktīvās azartspēles, un interaktīvās izlozes stātos spēkā no 2020.gada 1.janvāra, IAUI veic visas nepieciešamās darbības informācijas par šo fizisko personu iekļaušanai Reģistrā līdz 2020.gada 1.janvārim. Tādējādi jau pirms Reģistra izveides un ieviešanas personai tiks dota iespēja pieprasīt IAUI iekļaut to Reģistrā ar 2020.gada 1.janvāri, nosakot liegumu piedalīties azartspēlēs, t.sk. interaktīvās azartspēlēs, un interaktīvās izlozēs.Saistībā ar Reģistra ieviešanu būs nepieciešams veikt pasākumus sabiedrības informēšanai par iespēju personām pieprasīt noteikt tām liegumu spēlēt azartspēles, tai skaitā interaktīvās azartspēles, un interaktīvās izlozes. Šobrīd administratīvā atbildība par izložu vai azartspēļu organizēšanas un rīkošanas kārtības neievērošanu vai pārkāpšanu noteikta Latvijas Administratīvo pārkāpumu kodeksa 204.5pantā. Atbilstoši Ministru kabineta 2014.gada 22.aprīļa sēdes protokollēmuma (prot. Nr.24 26.§) “Informatīvais ziņojums “Nozaru administratīvo pārkāpumu kodifikācijas ieviešanas sistēma”” 2.punktam Finanšu ministrija izstrādā atsevišķus grozījumus AIL, kas paredz noteikt administratīvo atbildību azartspēļu un izložu organizēšanas un azartspēļu pakalpojumu sniegšanas jomā. |
| 3. | Projekta izstrādē iesaistītās institūcijas un publiskās personas kapitālsabiedrības | Finanšu ministrija, IAUI. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Attiecībā uz LR nelicencētām interaktīvām azartspēlēm un interaktīvām izlozēm mērķa grupa ir fiziskās personas, kura piedalās LR nelicencētās azartspēlēs un izlozēs. Tā kā tiks veicināta godīga konkurence starp interaktīvo azartspēļu un interaktīvo izložu organizētājiem LR, mazinot nozares nelegālo tirgu, netiešā veidā tiesiskais regulējums ietekmēs deviņas kapitālsabiedrības, kas organizē interaktīvās azartspēles, un VAS “Latvijas Loto”, kas organizē izlozes, novirzot spēlētāju uz LR licencētām interaktīvām azartspēlēm un interaktīvām izlozēm.
2. Attiecībā uz Reģistra izveidi mērķa grupa ir fiziskas personas, kuras ir apzinājušās azartspēļu iespējamo kaitīgo ietekmi; azartspēļu, tai skaitā interaktīvo azartspēļu, un interaktīvo azartspēļu un izložu organizētāji.
 |
| 2. | Tiesiskā regulējuma ietekme uz tautsaimniecību un administratīvo slogu | 1. Tiesiskais regulējums aizsargās personu tiesības, jo dalība LR nelicencētās azartspēlēs un izlozēs nekontrolētajā vidē ne tikai kaitē pašam indivīdam, bet arī līdzcilvēkiem.

Vienlaicīgi likumprojekta normas uzlabos fizisku personu, kurām ir pārmērīga tieksme uz azartspēlēm un izlozēm, aizsardzību, jo personas, kuras izmanto licencētu interaktīvo azartspēļu vai interaktīvo izložu organizētāju tīmekļa vietnes, atbilstoši jau spēkā esošajiem normatīvajiem aktiem var noteikt sev liegumus, lai ierobežotu savu piedalīšanos interaktīvās azartspēlēs vai interaktīvās izlozēs.Likumprojekts uzlabos uzņēmējdarbības vidi, jo tiks veicināta godīga konkurence starp interaktīvo azartspēļu un interaktīvo izložu organizētājiem LR, kā arī palielināsies nodokļu ieņēmumi valsts budžetā, jo tiks mazināts LR nelicencētais interaktīvo azartspēļu un interaktīvo izložu tirgus.IAUI būs nepieciešams organizēt informatīvo kampaņu par liegumu personai piedalīties LR nelicencētās interaktīvās azartspēles vai interaktīvās izlozēs, kā arī par tās pienākumu maksāt iedzīvotāju ienākuma nodokli par gūtajiem ienākumiem, t.sk. laimestiem, ja to nosaka normatīvie akti.1. Administratīvais slogs pieaugs azartspēļu un interaktīvo izložu organizētājiem, pārbaudot personas attiecībā uz lieguma esamību. IAUI administratīvais slogs veidosies, nodrošinot uzraudzību un uzturot Reģistru.
 |
| 3. | Administratīvo izmaksu monetārs novērtējums | Šobrīd nav iespējams precīzi novērtēt. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |

|  |  |  |
| --- | --- | --- |
|  |  |  |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 | 0 |  0 | 0 |  0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 | 0 |  0 | 0 |  0 | 0 | 0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 | 0  | 0  |  0 |  0 | 0 |  0 |
| 2.1. valsts pamatbudžets |  0 | 0 | 0  |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | 0 | 0  | 0 | 0 | 0 | 0 |
| 3.1. valsts pamatbudžets |  0 | 0 |  0 | 0 |  0 | 0 | 0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 | 0 | 0  |   0 |   |   0  |  0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Likumprojektā iekļautā normatīvā regulējuma attiecībā uz lieguma noteikšanu personas dalībai LR nelicencētās interaktīvās azartspēlēs un interaktīvās izlozēs, t.i. spēlētāju plūsmas novirzīšana uz Latvijā legālo interaktīvo azartspēļu un interaktīvo izložu tirgu, ietekme uz budžetu atspoguļota likumprojekta “Grozījumi Maksājumu pakalpojumu un elektroniskās naudas likumā” sākotnējās ietekmes novērtējuma ziņojuma (anotācijas) III sadaļā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informāci- ja | 1. Nosakot liegumu personas dalībai LR nelicencētās interaktīvās azartspēlēs un interaktīvās izlozēs, ieņēmumi valsts budžetā tiks nodrošināti, īstenojot kompleksu risinājumu: grozījumi AIL tiek virzīti vienlaicīgi ar grozījumiem Latvijas Administratīvo pārkāpumu kodeksā, grozījumiem Elektronisko sakaru likumā, grozījumiem Maksājumu pakalpojumu un elektroniskās naudas likumā.2. Attiecībā uz Reģistra izveidi valsts budžeta izdevumu pārskatīšanas 2019., 2020. un 2021.gadam ietvaros Finanšu ministrijas resorā ir identificēti iekšējie resursi 2019. un 2020.gadam un sniegti priekšlikumi to izmantošanai, t.sk. minētās sistēmas reģistra izveidei un viena gada uzturēšanai, kas ir iekļauti informatīvajā ziņojumā “Par valsts budžeta izdevumu pārskatīšanas 2019., 2020. un 2021.gadam rezultātiem un priekšlikumi par šo rezultātu izmantošanu likumprojekta “Par vidēja termiņa budžeta 2019., 2020. un 2021.gadam” un likumprojekta “Par valsts budžetu 2019.gadam” izstrādes procesā”. Minētais informatīvais ziņojums ir izskatīts Ministru kabinetā 2019.gada 5.februāra sēdē (prot Nr.5 33.§). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 1. Likumprojekts tiek virzīts vienlaicīgi ar grozījumiem Elektronisko sakaru likumā, grozījumiem Latvijas Administratīvo pārkāpumu kodeksā, grozījumiem Maksājumu pakalpojumu un elektroniskās naudas likumā.
2. Būs nepieciešams grozīt Ministru kabineta 2017.gada 5.decembra noteikumus Nr.715 “Interaktīvo azartspēļu un interaktīvo izložu spēlētāju reģistrācijas un identitātes pārbaudes kārtība”, svītrojot no tā normas saistībā ar liegumu par spēlētāja tiesībām un konkrētā interaktīvo azartspēļu un interaktīvo izložu organizētāja pienākumiem.
 |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| **Projekts šo jomu neskar** |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 1. Likumprojekts izstrādāts, pamatojoties uz Ministru kabineta 2019.gada 5.februāra sēdes protokollēmuma (prot. Nr.5 30.§) “Informatīvais ziņojums “Par makroekonomisko rādītāju, ieņēmumu un vispārējās valdības budžeta bilances prognozēm 2019.-2021.gadā”” 8.1.apakšpunktā doto uzdevumu.
2. Informācija par Reģistra izveidi ir publicēta 2018.gada 25.jūnijā Finanšu ministrijas tīmekļa vietnē sadaļā “Sabiedrības līdzdalība” <http://www.fm.gov.lv/lv/sabiedribas_lidzdaliba/tiesibu_aktu_projekti/azartspelu_un_izlozu_organizesanas_politika/#project476>. Pašatteikušos personu reģistra izveides mērķis un būtība ir pārrunāta ar valsts iestādēm un nozari pārstāvošajām organizācijām Finanšu ministrijas organizētajā Azartspēļu un izložu politikas pamatnostādņu 2019.-2026. izstrādes darba grupas sanāksmēs.
 |
| 2. | Sabiedrības līdzdalība projekta izstrādē | Sabiedrības pārstāvji par likumprojektu varēs sniegt savu viedokli gadskārtējā valsts budžeta likumprojekta izskatīšanas procesā. |
| 3. | Sabiedrības līdzdalības rezultāti | Sabiedrības pārstāvji varēs līdzdarboties likumprojekta izskatīšanas procesā, rakstveidā sniedzot viedokļus par likumprojektu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IAUI |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošo institūciju likvidācija vai reorganizācija netiek paredzēta. Likumprojektā paredzētie pasākumi paplašina IAUI funkcijas, kas tiks realizētas esošo resursu ietvaros.  |
| 3. | Cita informācija | Nav |

Finanšu ministrs J.Reirs

Lukšo 67095522

Irita.Lukso@fm.gov.lv